Umuseke Imbuto Foundation yahembye Urubyiruko 10 rw’indashyikirwa mu byo rukora – Umuseke\nImbuto Foundation yahembye Urubyiruko 10 rw’indashyikirwa mu byo rukora\nYashyizweho na CHIEF EDITOR 09/12/2017 07:13 8 _\nMu mishinga ibihumbi y’Urubyiruko mu gihugu, Imbuto Foundation ifatanyije na Minisiteri y’Urubyiruko yatoranyijemo 20 ifitiye akamaro abayikora, urubyiruko muri rusange n’igihugu, 10 muri yo niyo yaraye ihawe ibihembo. Mme Jeannette Kagame yabwiye abahembwe ko ibyo bakora bitari kubura gushimirwa kubera umumaro wabyo no kubera abandi urugero.\nAbahembwe bashyikirizwaga igihembo na Mme Jeannette Kagame ari kumwe na Minisitiri w’urubyiruko Mme Mbabazi Rosemary. Aha bahembaga James Shyaka wakoze umushinga uhurizahamwe kuri Internet ibizamini byose byakozwe kera ngo afashe urubyiruko kwigira ibizaza\nHahembwe James Shyaka wakoze umushinga wo guhuza kuri Internet ibizamini byose byakozwe mbere kugira ngo bifashe abanyeshuri mu byiciro binyuranye kwigira ibindi bitegura.\nHahembwe Irene Mizero (Mizero Care Foundation) ufasha urubyiruko gukira ibikomere binyuranye mu buzima no kongera kwisanga mu muryango.\nIrene Mizero ahabwa igihembo cyagenewe Mizero Care Foundation\nBahembye umuhanzi Gael Faye uba mu Bufaransa kubera ibihangano bye n’igitabo cye ahanini (Petit Pays) kivuga amateka kandi cyegukanye n’ibindi bihembo mpuzamahanga.\nHahembwe na Malaika Uwamahoro umusizi uba muri New York kubera umuhate wo guteza imbere umuco w’igihugu cye ku rwego mpuzamahanga mu nganzo ye.\nHahembwe kandi Aimee Laetitia Umubyeyi wakoresheje ibyo yize bigendanye n’amashanyarazi mu guhindura ubuzima cyane cyane bw’abagore aho atuye i Kirehe abafasha kubona amashanyarazi.\nLaetitia Umubyeyi wahawe igihembo kubera gufasha umuryango nyarwanda aho atuye i Kirehe\nHahembwe Moses Gashirabake na Jaures Habineza urubyiruko ruba muri Canada rwakoze umushinga w’ihuriro ry’urubyiruko rw’u Rwanda rubayo n’uruba mu Rwanda ngo baganira ku bibazo birwugarije bagamije kubikemura.\nBahembye na Jordan Bahati washinze Jordan Foundation ifasha abana bavukanye ikibazo cyo kutabona nyuma y’uko umwana we Jordan avukanye iki kibazo.\nBahati washinze Jordan Faoundation yakira igihembo\nHahembwe na Patrick Buchana watangije AC Group yazanye uburyo bwo kugenda muri Bus muri Kigali hifashishijwe ikarita z’ikoranabuhanga. Umushinga we ubu yawugejeje no muri Cameroun.\nHahembwe na Alain Shumbusho wakoresheje ikoranabuhanga mu gushinga uburyo bufasha Abanyarwanda kwizigamira.\nHahembwe ndetse n’Ikinyamakuru Umuseke cyashinzwe n’abasore babiri (Marcel Mutsindashyaka & Samba Cyuzuzo).\nUhereye Ibumoso; Samba Cyuzuzo (Umuseke.rw), Patrick Buchana (AC Group), Diogene Ntalindwa (wahagarariye Gael Faye) na Alain Shumbusho hamwe n’ibihembo bahawe\nUmuyobozi w’icyubahiro wa Imbuto Foundation, Mme Jeannette Kagame yashimye cyane umuhate w’uru rubyiruko mu gufasha kubaka igihugu no guha urundi rubyiruko akazi no guhindura ubuzima bwabo.\nAvuga ko kuva mu 2007 ibi bihembo batanga buri myaka ibiri ubu bimaze guhabwa abanyamwuga 37 bahanze ibishya bikaba ingirakamaro mu muryango nyarwanda.\nAti “Aya mashimwe ni igihamya ko ubwitange, urukundo ku byo mukora no gukora cyane bishimwa. Muri mwe tubona ko urubyiruko rwacu rufite ubushobozi bwo gukora ikintu cyaba intangarugero ku bazaza.”\nMu gihe uru rubyiruko rwahembwe rwavugaga ibyo rwakoze Mme Jeannette Kagame yagaragaje gushima ibikorwa byarwo\nMme Jeannette Kagame yabwiye abahembwe ko yifuza ko iri shimwe ribongerera imbaraga mu muhate wabo zo kuzana ibindi bishya isi ikeneye no gukomeza gutera imbere mu byo bakora.\nAsoza ati “Muri abo gushimirwa! Muri ingero ziduteye ishema n’ikizere ko guha imbaraga urubyiruko atari amagambo gusa ahubwo ari imbaraga z’impinduka nziza.”\nAbahawe ibihembo uyu munsi hamwe na Mme Jeannette Kagame na Minisitiri w’Urubyiruko Rosemary Mbabazi\nEddy 09/12/2017 08:49 - 2017/12/09 at 8:49 AM\nWoooow! congratulations Marcelo + Samba! urugero rwiza rw’ abantu nyabantu! ni ukuri iyaba ibihembo byose bibaho bakabishyize mu maboko yanyu(n’igikombe cy’isi muragikwiye) Kubasabira umugisha niyo mpano yanjye!\nKigingi 09/12/2017 09:27 - 2017/12/09 at 9:27 AM\nFafa 09/12/2017 11:54 - 2017/12/09 at 11:54 AM\nMuragikwiye ariko mukomereze aho ntimwirare\nx 09/12/2017 12:39 - 2017/12/09 at 12:39 PM\n(Nkunda inkuru zanyu cyane cyane ziriya zicengera mu cyaro)\nrwig 09/12/2017 20:33 - 2017/12/09 at 8:33 PM\nmany congs to my pal Samba keep it up let the sky be the limit\nPatrick NISHYIREMBERE 09/12/2017 22:06 - 2017/12/09 at 10:06 PM\nCongratulations ku Umuseke.rw muragikwiye rwose nibyiza kuba ataritwebwe abasomyi banyu gusa dukunda ibyo mukora akaba na Madamu w’umukuru w’igihugu yarabonye ubudasa bwanyu(Uniqueness in Quality service you provide). Muri intumwa za rubanda aho abandi batagera mwebwe murahagera muukomerezaho\nJanvier 09/12/2017 23:27 - 2017/12/09 at 11:27 PM\nBravo Marcel na mugenzi wawe.\nPascasie 10/12/2017 04:30 - 2017/12/10 at 4:30 AM\nYOUTH CONNECT ! Who connect with whom ? Mu mishinga ibihumbi, ngo 20 niyo ifite akamaro kagaragara gusa ? Report z’ibyakozwe zo koherereza ba ba philanthropists iyo za UK zikaba irabonetse da ! Ibipindi biragwira nakwambiya !